Държавен вестник, бр. 92, 2009 г., стр. 21

БРОЙ  92	
Д Ъ Р Ж А В Е Н  В Е С Т Н И К 	
СТР.  21  
та. Такъв количествен анализ може да включва 
референтни материали и статистически анализ, 
позволяващ изчисление на определените граници. 
Когато тези изследвания не могат да се проведат 
за крайния ВМП, те трябва да се извършат на 
междинен, възможно най-късен етап от произ­
водствения процес.
Когато посочените в част Б данни показват, 
че при производството на ВМП количеството на 
използваната активна субстанция е значително над 
предвиденото, контролните изследвания на крайния 
продукт трябва допълнително да включват химично, 
а при необходимост и токсико-фармакологично из­
следване за характеризиране на промените на тази 
субстанция, като методи за количествен анализ на 
разпадните продукти. Това важи и когато данните 
за стабилност показват намаляване съдържанието 
на активната субстанция.
3. Идентификация и анализ на ексципиентите
Изпитването за горна и долна граница на 
консервант, в частност антиоксидант, е задължи­
телно, както и изпитването за горна граница на 
всеки друг ексципиент, който може да повлияе 
неблагоприятно на физиологичните функции или 
да окаже въздействие върху бионаличността на 
активната субстанция, освен в случаите, когато 
бионаличността е гарантирана от други подходящи 
изследвания. 
4. Изпитване за безопасност
Отделно от токсико-фармакологичните изслед­
вания, приложени със заявлението за издаване 
на лиценз за употреба, трябва да бъдат включени 
данни за изследвания за безопасност като стерил­
ност, бактериални ендотоксини, пирогенност и 
локалната поносимост при животните, независимо 
от това, дали такива изследвания трябва да бъдат 
извършени съгласно установената практика за 
гарантиране качеството на продукта.
Е. Изпитване за стабилност 
1. Активна/и субстанция/и
Производителят трябва да проведе повторни 
пълни изследвания за стабилност на активната 
субстанция непосредствено преди влагането є в 
производството на крайния продукт, когато тя 
не е включена в монография от Европейската 
фармакопея. Трябва да се опишат проведените 
изследвания, използваните протоколи, приложе­
ните процедури за анализ и тяхното валидиране. 
Производителят представя получените данни за 
стабилност, на базата на които определя периода 
на повторно изпитване и условията на съхранение 
на активната субстанция. Трябва да се представят 
задължително данните за стабилност и резюме на 
протокола.
Когато за активната субстанция има сертификат 
за съответствие, в който се определя периодът на 
повторно изпитване и условията на съхранение, 
за активната субстанция от този източник не се 
изискват данни относно стабилността.
2. Краен продукт
Документите, придружаващи заявлението за 
издаване на лиценз за употреба, трябва да съдържат:
 – описание на изпитванията за стабилност, 
протоколи, процедури за анализ и тяхното вали­
диране, подкрепени от получените данни за ста­
билност, на базата на които заявителят определя 
и предлага спецификациите от края на срока на 
съхранение, срока на годност и условията за съх­
ранение на ВМП; 
 – информация за предложения срок на годност 
и спецификация, когато крайният продукт се при­
лага след възстановяване/разтваряне, подкрепени 
със съответните данни за стабилност;
 – резултати от изпитвания за стабилност на 
продукта след първото отваряне на многодозовите 
флакони в съответствие с предложената специфи­
кация по време на употреба; 
 – изследване за взаимодействието на продукта 
и опаковката при риск от такова взаимодействие, 
особено когато става въпрос за инжекционни ВМП; 
 – декларация за възможно отделяне на раз­
падни продукти и методи за определянето им; 
  –  максимално допустимите стойности на 
индивидуални и общи разпадни продукти в края 
на срока на годност;
 – информация за задължителните данни за 
стабилност и резюме на протокола;
 – заключение, което съдържа резултати от 
анализите, срокове на годност на продукта при 
предложените условия на съхранение и начина на 
употреба, спецификация на ВМП в края на срока 
на годност и максимално допустимите стойности 
на разпадни продукти в края на срока на годност 
на ВМП.
Ж. Друга информация
В досието може да се включи информацията 
относно качеството на ВМП, която не влиза в 
обхвата на предходните раздели.
За медикаментозен премикс се представя ин­
формация относно нива и начин на включване, 
хомогенност във фуража, съвместимост/годност 
на фуража, стабилност във фуража и предложения 
срок на съхранение във фуража. Представя се също 
така и спецификация за медикаментозния фураж, 
произведен от този медикаментозен премикс в съот­
ветствие с препоръчаните инструкции за употреба.
ЧАСТ 3. Изпитвания за безопасност и оста­
тъчни количества 
Документите, които придружават заявлението 
за издаване на лиценз за употреба, трябва да бъ­
дат представени съгласно чл. 279, буква „в“ ЗВД. 
A. Изпитвания за безопасност
Глава I. Провеждане на изпитванията
Документацията за изпитвания за безопасност 
включва данни за:
 – потенциална токсичност на ВМП и всички 
опасни или неблагоприятни реакции, които могат 
да се наблюдават при препоръчаните изисквания 
за употреба при животните, като изпитванията 
трябва да са свързани с тежестта на патологич­
ното състояние;
 – потенциално вредни реакции за човека, 
предизвикани от остатъчни количества от ВМП 
или субстанция в храни, получени от третира­